ДО
[bookmark: _GoBack]ОБЩИНСКИ СЪВЕТ            ВХ.№ С-301/13.11.2025 г.
РАДОМИР

Д О К Л А Д Н А З А П И С К А
от Кирил Стоев – Кмет на Община Радомир
Относно : Актуализация на поименен списък на обектите за капиталови разходи за 2025 година
Уважаеми Господин Председател,
Уважаеми Госпожи/Господа общински съветници,
В процеса на изпълнение на общинския бюджет за 2025 г. е необходимо извършване на компенсирани промени в поименния списък на обектите за капиталовите разходи. Във връзка със спазване на разпоредбите на чл.124, ал.3 от Закона за публичните финанси , общинския съвет може да одобрява компенсирани промени между показателите на капиталовите разходи.
Прави се промяна в наименованието на обектите и финансирането на капиталови разходи по §§ 31-13 преходен остатък от целева субсидия за капиталови разходи от предходни години , капиталови разходи финансирани от преходен остатък от 2024 г. по §§ 31-11 Обща допълваща субсидия и капиталови разходи финансирани през 2025 г. по §§ 31-11 Обща допълваща субсидия ,както следва:
1. Капиталови разходи финансирани от преходен остатък от целева субсидия по §§ 31-13 от предходни години:
За обектите, включени за финансиране от преходен остатък от целева субсидия за капиталови разходи по §§ 31-13 за предходни години са проведени процедури по реда на Закона за обществени поръчки. След сключване и изпълнение на договор е реализиран остатък в размер на 95 047 лв., за обект „Изграждане на закрито спортно съоръжение/ тенис корт/ гр.Радомир“
От капиталовия списък отпада следния обект: „Изграждане на гробищен парк кв.Върба“ със сума в размер на 492 250 лв. За посочения обект е налично проектно решение от 2019 г., в процес на разработка, касаещо разширение на гробищното парково пространство в кв.Върба, гр.Радомир. От момента на изготвяне на проекта до настоящия момент са настъпили редица промени в пространствените и техническите условия на терена, което налага актуализиране на проектната документация с цел съобразяването ѝ с действащите нормативни изисквания и фактическата обстановка.
Актуализацията е необходима, за да бъде издадено валидно разрешение за строеж (РС) и да продължи процедурата по реализация на проекта. Процесът ще изисква допълнително време за изработване, съгласуване и одобрение на проектните части, преди пристъпване към изпълнение.Обща сума е в размер на 587 297 лв., която предлагаме да бъде разпределена в обект „Реконструкция и разширение на многофункционална спортна зала, гр.Радомир“ 
2. Капиталови разходи финансирани от преходен остатък от 2024 г. от обща допълваща субсидия по §§ 31-11 
В предложената актуализация са включени капиталови разходи в Делегирани от държавата дейности във функция „ Социално подпомагане и грижи“. Разходите в размер на 61 125 лв. са за сметка на бюджетите на съответните второстепенни разпоредители с бюджет, като се намаляват утвърдените разходи по съответните бюджети.

4. Капиталови разходи финансирани от обща допълваща субсидия по §§ 31-11 за 2025 г.

В предложената актуализация са включени капиталови разходи в Делегирани от държавата дейности във функция „ Социално подпомагане и грижи“ и функция „Отбрана и сигурност“ в размер на 5663 лв. Разходите са за сметка на бюджетите на съответните функции като се намаляват утвърдените разходи по съответните бюджети. 
Във връзка с гореизложеното предлагам Общински съвет – Радомир да вземе следното:

Р Е Ш Е Н И Е :
На основание чл.21,ал.1, т.6 от Закона за местното самоуправление и местната администрация, на основание чл.124 , ал.3 и ал.4 от Закона за публичните финанси и във връзка с чл.32, ал.3 и ал.4 от Наредбата за условията и реда за съставяне на бюджетната прогноза за местни дейности за следващите три години и за съставяне, приемане и отчитане на общинския бюджет на община Радомир Общински съвет Радомир реши:
1. Дава съгласие да бъде извършена промяна в поименния списък на капиталовите разходи за 2025 г., в частта за финансиране на капиталови разходи по §§ 31-13 преходен остатък от целева субсидия за капиталови разходи от предходни години , капиталови разходи финансирани от преходен остатък от 2024 г. по §§ 31-11 Обща допълваща субсидия и капиталови разходи финансирани през 2025 г. по §§ 31-11 Обща допълваща субсидия съгласно Приложение № 1, /неразделна част от настоящото решение/.
2. Възлага на кмета на Община Радомир и Директори на второстепенни разпоредители с бюджет да извършат утвърдените с настоящото решение промени по поименния списък за капиталови разходи за 2025 г. и съответните бюджети.

